tvoirs coren also gebonden sal wezen dan sal de voirs wyne dat inde schue
vanden selven hove vuen en dierste voeder dat de voirs wyn daer af vuen sall
dat sall sijn van des voirs henrix gedeelte en dander weder dair nae hem selve
toebehoende en altijt sijn voeder ov ander Item es vurweerde so wanter dat de voirs
henrix coren vanden voirs goede comen gedorsschen sal sijn dat dan de voirs wyn
dat den voirs henricke te loven tsinen huyse op sine coste leven salI en vurwde
dat de voirs wyn de voirs lande sinen voirs tmijn duende wel en loflic
wynen en werve sall op sijne getidege vore gelijc sine reengenoete
boven en beneden en laten ten eynde van sine voirs tmijne besaeyt
gelijc hij dat aenveert heeft Te wete den roggen aert op vier
and
getidegevore en twee boender vanden selve aerde met twen
de storte op een voe en de brake oec op een voe Item de voirs
wyn jairlix den tmijn duende inde stotte hebben sall twee boender
lants te hemwt sonder den voirs henricke daf yet te hebbe in eene
stucke tween oft in drien stucken daerse de voirs henric hem die
bewise sall en ands niet Item es noch ondsproken dat de voirs wyn
van allen den stroe vanden voirs goeden comen mest make sall
dwelc gemaect sijnde hij dat opde voirs lande vuen sall en die
ovmesten tslants meesten pfijte Item de voirs wyn sal in sijne leste
jae van sine voirs tmijne allet dmest inder messien vanden voirs
hove wezende op de selve lande vuen en de selve messie albloet
laten sall Item es noch ondsproken dat de voirs wyn sine voirs
tmijn duende negheen lant en sal moge neme te wyne noch
te pachte noch oic en sal moge met sinen wage varen ome enige
loen die hij d af hebbe mochte soud wete wille oft consent
des voirs henrix in gheenre manien Item alse vande coste
oefte jairlix wassend inden voirs hove bogde es ondsproken
dat de voirs henric en de wyn dat gesamelder hant alst
rijp en tijtverdich es sullen doen lesen en t erden doen doen
op hue beider cost dwelc gesciet sijnde sulken dan de voirs
heir en de wyn dat half en half deylen en des voirs henr
gedeelte sal de vors wyn den vors henr te love tsine huys leveren